cyanic-selkie/wikianc huggingface dataset:
วงมังคละ
หลักฐานในศิลาจารึกและจดหมายเหตุ
พระนิพนธ์ของสมเด็จกรมพระยานริศรานุวัดติวงศ์ ที่ว่าดนตรีมังคละนี้คือ “เบญจดุริยางค์แท้” ประกอบด้วย วาตฺต วิตตํ  อาตฺตวิตฺตํ  สุริสํ  และ ฆนํ   ครบบริบูรณ์ ซึ่งหมายความว่า ดนตรีมังคละนี้ คือ ดนตรี Classic ตามที่กำหนดไว้ในวรรณกรรมบาลีสันสกฤตโบราณ ซึ่งการละเล่นมังคละ เป็นการละเล่นที่สะท้อนให้เห็นถึงอัตลักษณ์และวิถีชีวิตของท้องถิ่นในอาณาจักรสุโขทัยมาแต่โบราณ
ตัวอย่างโน้ตเพลงดนตรีมังคละ
/---ปะ/---เท่ง/---เท่ง/ ---ปะ/---เท่ง/---เท่ง/ ---ปะ/
วิธีการบรรเลง
แต่ละเพลงมี ลักษณะเฉพาะ ดังนี้
เพลงที่ใช้บรรเลง
ส่วนข้อมูลที่เรียบรวมโดยสำนักงานวัฒนธรรมจังหวัดพิษณุโลก ให้ข้อมูลเพลงที่นอกเหนือจากที่กล่าวมาอาทิ เพลงไม้สามกลับ เพลงไม้สามถอยหลัง เพลงไม้สี่ เพลงกระทิงเดินดง เพลงกระทิงนอนปลัก เพลงกระทิงกินโป่ง เพลงเก้งตกปลัก เพลงข้ามรับ – ข้ามส่ง
เพลงข้าวต้มบูด เพลงคางคกเข็ดเขี้ยว เพลงคลื่นกระทบฝั่ง เพลงคุดทะราดเหยียดกรวด เพลงตกปลัก (อีเก้งตกปลัก)เพลงตกตลิ่ง เพลงตุ๊กแกตีนปุก เพลงถอยหลังลงคลอง (ถอยหลังเข้าคลอง) เพลงนมยานกระทกแป้ง เพลงนารีชื่นชม เพลงบัวโรย เพลงบัวลอย
เพลงใบไม้ร่วง (ใบไผ่ร่วง) เพลงปลักใหญ่ เพลงพญาเดิน เพลงแพะชนกัน เพลงแม่หม้ายนมยาน เพลงรักซ้อน เพลงรักแท้ เพลงรักเร่ (สาวน้อยประแป้ง เพลงรำ) เพลงรักลา เพลงลมพัดชายเขา เพลงเวียนเทียน เพลงเวียนโบสถ์ เพลงสาลิกาลืมดง เพลงไม้สาม เพลงสาวน้อยประแป้ง เพลงหิ่งห้อยชมสวน
โอกาสที่ใช้บรรเลงดนตรีมังคละ
การบรรเลงดนตรีมังคละใช้ในโอกาส ดังนี้ แห่พระ แห่นาค ทอดผ้าป่า ทอดกฐิน งานประเพณีสงกรานต์ ลอยกระทง ทำ บุญกลางนา แห่แม่โพสพบรรเลงประกอบการแสดงต่างๆ งานแห่ศพ เป็นต้น
เชิงอรรถ
เป็นข้อค้นพบจากการศึกษาของสมชาย เดือนเพ็ญ ข้าราชการและนักประวัติศาสตร์ท้องถิ่นสุโขทัย เมื่อปี พ.ศ. 2553 ภายใต้สมมุติฐานว่า มังคละ เป็นดนตรีพื้บบ้านของชาติพันธ์กลุ่มชนภาษาถิ่นสุโขทัยโบราณ โดยค้นพบหลักฐานการมีอยู่ของมังคละใต้สุดที่ จ.นครสวรรค์ ตะวันออกสุดที่ ต.สะเดียง อ.เมือง จ.เพชรบูรณ์ และเหนือสุดที่ อ.เมือง จ.อุตรดิตถ์ ซึ่งทั้งหมดเป็นกลุ่มชนภาษาถิ่นสุโขทัยโบราณ
เล็บปุก
เล็บปุก (Nail clubbing) หรือ นิ้วปุก, นิ้วมือปุก (digital clubbing) หรือ การปุก (clubbing) เป็นการผิดรูปของนิ้วหรือเล็บ มือหรือเท้า เกี่ยวข้องกับโรคจำนวนมาก ส่วนใหญ่คือโรคหัวใจและโรคปอด
ความชุกของการปุกไม่เป็นที่ทราบแน่ชัด แต่ประมาณอยู่ที่ 1% ของผู้ป่วยที่พบแพทย์อายุรศาสตร์ ปรากฏหลักฐานการรับรู้ว่าการปุกเป็นอาการของโรคมาตั้งแต่ยุคสมัยของฮิปโปกราตีส
บรรเจิดศรี ยมาภัย
บรรเจิดศรี ยมาภัย เกิดเมื่อวันที่ 4 มิถุนายน พ.ศ. 2468 เป็นนักแสดงชาวไทย เป็นญาติกับมนฤดี ยมาภัย นักแสดง และเป็นมารดาของ อ.ศัลยา สุขะนิวัต นักเขียนบทละครชื่อดัง โดยบรรเจิดศรีเข้าสู่วงการแสดงเมื่ออายุราว 50 ปี มีผลงานการแสดงละครเรื่องแรก ๆ อย่าง ปู่โสมเฝ้าทรัพย์  ยังแสดงในละครอย่าง เคหาสน์สีแดง ปี 32  ละคร คู่กรรม (ยายอังศุมาลิน) ปี 33 ละคร หลงเงาจันทร์ และละคร ดาวพระศุกร์ นอกจากนี้ในปี 2537 ยังแสดงภาพยนตร์เรื่อง อำแดงเหมือนกับนายริด และทำให้ได้รับรางวัลชมรมวิจารณ์บันเทิง ครั้งที่ 5 ประจำปี 2537 ในสาขาผู้แสดงสมทบหญิงยอดเยี่ยม  จากการแสดงภาพยนตร์เรื่องนี้
ประวัติ
บรรเจิดศรี สำเร็จการศึกษาระดับมัธยมศึกษา จากโรงเรียนสตรีวิทยา จากนั้นได้เข้าเรียนต่อที่แผนกวิชาหนังสือพิมพ์ ที่ จุฬาลงกรณ์มหาวิทยาลัย แต่ไม่จบการศึกษา
อัมพร จันทรวิจิตร
อัมพร จันทรวิจิตร (27 มกราคม พ.ศ. 2468 — 17 มิถุนายน พ.ศ. 2564) อดีตรองนายกรัฐมนตรี ในรัฐบาลของ ธานินทร์ กรัยวิเชียร
ประวัติ
อัมพร จันทรวิจิตร สำเร็จการศึกษาจากมหาวิทยาลัยธรรมศาสตร์ และเป็นผู้ร่วมก่อตั้งสมาคมบัณฑิตแห่งมหาวิทยาลัยธรรมศาสตร์ (ต่อมาคือ สมาคมธรรมศาสตร์ ในพระบรมราชูปถัมภ์) เมื่อพ.ศ. 2493 ซึ่งนายอัมพร ได้รับการแต่งตั้งเป็นกรรมการร่างข้อบังคับของสมาคม
หลังจากการรัฐประหารของคณะปฏิรูปการปกครองแผ่นดิน เมื่อวันที่ 8 ตุลาคม พ.ศ. 2519 อัมพร จันทรวิจิตร ได้รับการแต่งตั้งเป็นรองนายกรัฐมนตรีในคณะรัฐมนตรีไทย คณะที่ 39 ของนายธานินทร์ กรัยวิเชียร ระหว่างดำรงตำแหน่งรองนายกรัฐมนตรีได้ปฏิบัติหน้าที่ต่าง ๆ เช่น เป็นประธานในพิธีเปิดอาคารเรียนโรงเรียนบ้านสวนวิทยาคม อำเภอเมืองสุโขทัย จังหวัดสุโขทัย เป็นประธานในพิธีเปิดอาคารเรียนโรงเรียนเนินมะปรางศึกษาวิทยา อำเภอเนินมะปราง จังหวัดพิษณุโลก เป็นประธานในพิธีเปิดโรงเรียนบ้านผาหลังมี อำเภอเนินมะปราง จังหวัดพิษณุโลก เป็นประธานในพิธีวางศิลาฤกษ์พระบรมรูปสมเด็จพระปฐมบรมมหาชนก อำเภอเมืองอุทัยธานี จังหวัดอุทัยธานี
อัมพร จันทรวิจิตร ดำรงตำแหน่งรองนายกรัฐมนตรีเป็นเวลา 1 ปีเศษ จึงพ้นจากตำแหน่งเนื่องจากพลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้ทำรัฐประหารซ้ำอีกครั้ง เมื่อวันที่ 20 ตุลาคม พ.ศ. 2520
วอลเลย์บอลหญิงชิงแชมป์ยุโรป
วอลเลย์บอลหญิงชิงแชมป์ยุโรป (Women's European Volleyball Championship) เป็นการแข่งขันวอลเลย์บอลหญิงสำหรับทีมชาติในทวีปยุโรป จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 1949 ซึ่งในช่วงแรกของการแข่งขันได้การจัดการแข่งขันแตกต่างกันไป ตั้งแต่ในปี ค.ศ. 1975 การแข่งขันได้รับการจัดขึ้นทุกๆ 2 ปี
ในการแข่งขันชิงแชมป์ยุโรป 30 ครั้ง มีชาติที่ชนะในการแข่งขัน 8 ชาติ ทีมชาติรัสเซีย ชนะ 19 ครั้ง (13 ครั้ง ในฐานะสหภาพโซเวียต) และทีมชาติอื่นที่ชนะการแข่งขันคือทีมชาติเยอรมนี (ในฐานะ ทีมชาติเยอรมนีตะวันออก) ทีมชาติอิตาลี ทีมชาติโปแลนด์ และทีมชาติเซอร์เบีย ชนะ 2 ครั้ง; และทีมชาติบัลแกเรีย ทีมชาติเช็กเกีย (ในฐานะทีมชาติเชโกสโลวาเกีย) และเนเธอร์แลนด์ ชนะ 1 ครั้ง
การแข่งขันชิงแชมป์ยุโรป 2017 จัดขึ้นที่ประเทศอาเซอร์ไบจานและประเทศจอร์เจีย และการแข่งขันชิงแชมป์ยุโรปครั้งต่อไปจะจัดขึ้นในประเทศเช็กเกีย ประเทศฮังการี, ประเทศโปแลนด์และประเทศตุรกี ในปี ค.ศ. 2019 ซึ่งเป็นเจ้าภาพร่วม
ลาอินมากูลาดากอนเซปซิออนเดโลสเบเนราเบลส โอเดซุลต์
การปฏิสนธินิรมลของดวงพระวิญญาณอันศักดิ์สิทธิ์ (The Immaculate Conception of Los Venerables) หรือ การปฏิสนธินิรมลของซูลต์ (The Immaculate Conception of Soult) หรือชื่อดั้งเดิม ลาอินมากูลาดากอนเซปซิออนเดโลสเบเนราเบลส โอเดซุลต์ (La Inmaculada Concepción de los Venerables, o de Soult) เป็นภาพเขียนสีน้ำมันโดยบาร์โตโลเม เอสเตบัน มูริโย ศิลปินชาวสเปน เขียนขึ้นประมาณปี 1678 มีขนาด 274 × 190 ซม. (108 × 75 นิ้ว) ต่อมาถูกนายพลฌ็อง-เดอ-ดีเยอ ซูลต์ ปล้นไปในปี 1813 และนำไปไว้ที่ประเทศฝรั่งเศส และถูกพิพิธภัณฑ์ลูฟวร์ซื้อไปในปี 1852 ในปัจจุบันภาพเขียนนี้จัดแสดงอยู่ที่พิพิธภัณฑ์ปราโดในมาดริดมาตั้งแต่ปี 1941
ประวัติ
ข้อมูลจากฆวน อากุสติน เซอัน เบร์มูเดซ ระบุว่าภาพนี้เขียนขึ้นโดยบาร์โตโลเม เอสเตบัน มูริโย โดยได้รับการว่าจ้างจากฆุสติโน เด เนเบ (1625–1685) วุฒิสมณะแห่งอาสนวิหารเซบิยาและประธานฝ่ายสงฆ์ของโรงพยาบาลโอสปิตัลเดโลสเบเนราเบลสในเซบิยา เขาจ้างมูริโยให้เขียนภาพนี้ขึ้นเพื่อเก็บไว้เป็นของสะสมส่วนบุคคล และต่อมาได้บริจาคให้แก่โบสถ์น้อยประจำโรงพยาบาลในปี 1686 ศรัทธาและความเชื่อต่อการปฏิสนธินิรมลของแม่พระได้รับความนิยมสูงมากในสเปนตั้งแต่ศตวรรษที่ 16 และสเปนได้กลายมาเป็นผู้ปกป้องทางสงฆ์อย่างแกร่งกล้า ถึงขั้นที่ไปต่อสู้เพื่อให้ฉากการปฏิสนธินิรมลได้รับการบรรจุเข้าในคำสอนทางการของศาสนจักรคาทอลิก ซึ่งสำเร็จในปี 1854 ฉากการปฏิสนธินิรมลจึงเป็นที่นิยมแพร่หลายในช่วงเวลานี้และปรากฏทั่วไปในงานศิลปะสเปนในยุคนี้
ในปี 1813 ระหว่างสงครามคาบสมุทร นายพลฌ็อง-เดอ-ดีเยอ ซูลต์ ปล้นภาพเขียนนี้ไปไว้ที่ฝรั่งเศส ทิ้งไว้เพียงกรอบรูปซึ่งยังคงอยู่ที่โรงพยาบาลจนถึงปัจจุบัน ภาพนี้อยู่ในของสะสมของซูลต์จนเขาเสียชีวิตในปี 1851 ชื่อเรียกอีกชื่อหนึ่งของภาพเขียน "การปฏิสนธินิรมลของซูลต์" จึงได้มาจากชื่อของเขา
ภาพเขียนได้รับการประมูลในปี 1852 และพิพิธภัณฑ์ลูฟวร์เป็นผู้ชนะประมูลไปด้วยราคา 615,300 ฟรังก์ เป็นที่กล่าวขานว่าเป็นการซื้อภาพเขียนที่แพงที่สุดในเวลานั้น ลูฟวร์จัดแสดงภาพเขียนนี้นับจากนั้นจนปี 1941 ซึ่งอยู่ในช่วงที่ผลงานของมูริโยเริ่มล้าสมัย ลูฟวร์ได้แลกเปลี่ยนของสะสมจำนวนหนึ่งกับสเปน หนึ่งในนั้นคือภาพเขียนนี้ซึ่งแลกเปลี่ยนกับพิพิธภัณฑ์ปราโดที่มาดริด โดยทางมาดริดได้ส่ง ภาพเหมือนบุคคลของมารีอานาแห่งออสเตรีย โดยดิเอโก เบลัซเกซ ให้แก่ลูฟวร์ ในปี 1981 อันโตนิโอ เฟร์นันเดซ เซบิยา ผู้เชี่ยวชาญการซ่อมแซมงานศิลปะประจำพิพิธภัณฑ์ปราโด ได้เริ่มการซ่อมแซมระดับผิวอย่างระมัดระวัง เพื่อเตรียมผลงานออกแสดงในนิทรรศการรวมผลงานของมูริโย มีการซ่อมแซมในเชิงลึกอีกครั้งหนึ่งในปี 2007
คำอธิบาย
มูริโยเขียนภาพฉากการปฏิสนธินิรมลขึ้นประมาณสองโหล ซึ่งเป็นไปได้ว่ามากกว่าศิลปินสเปนใด ๆ ในเวลานั้น ภาพเขียนแสดงแม่พระมารีย์ในชุดสีขาวและผ้าคลุมสีน้ำเงิน มือทั้งสองกุมที่หน้าอก และปรากฏจันทร์เสี้ยวที่เท้าของพระนาง ดวงตามองขึ้นไปสู่พระอาณาจักรสวรรค์  แต่ภาพเขียนชิ้นนี้โดดเด่นจากภาพเขียนแม่พระอื่น ๆ ของมูริโยด้วยโทนแห่งปีติและชัยชนะ มูริโยใช้การเล่นแสงเงาให้เกิดความรู้สึกของการเคลื่อนไหวของแม่พระขึ้นข้างบน ลักษณะการเคลื่อนขึ้นเช่นนี้ และสัญวิทยาอื่น ๆ ทั้งเมฆและเทวดา สร้างภาพที่อิงมาจากฉากการเสด็จขึ้นสวรรค์ทั้งกายและวิญญาณ เชื่อมต่อความนิรมลของพระนางเข้ากับสถานะแห่งการเป็นมารดาพระเยซู  มูริโยไม่ได้ใส่องค์ประกอบต่าง ๆ ของแม่พระในศิลปะ เช่น หอคอยเดวิด, ฮอร์ตุสก็องกลูซุส หรือต้นปาล์มกับไซเปรส ซึ่งเชื่อว่าปรากฏอยู่แล้วในกรอบเดิมในโรงพยาบาลที่แขวนภาพ
สงครามรัสเซีย–เซอร์แคสเซีย
สงครามรัสเซีย–เซอร์แคสเซีย (อะดีเกยา: Урыс-адыгэ зауэ; Русско-черкесская война) คือการรุกรานเซอร์แคสเซียโดยจักรวรรดิรัสเซีย เริ่มตั้งแต่วันที่ 17 กรกฎาคม ค.ศ. 1763 (ตามปฏิทินเก่า) โดยจักรวรรดิรัสเซียอ้างสิทธิ์ในการปกครองเซอร์แคสเซียในขณะที่ชาวเซอร์แคสเซียปฏิเสธและต่อต้าน และสิ้นสุดในอีก 101 ปีต่อมาเมื่อกองทัพสุดท้ายของเซอร์แคสเซียพ่ายแพ้ในวันที่ 21 พฤษภาคม ค.ศ. 1864 (ตามปฏิทินเก่า) สงครามนี้จึงเป็นสงครามที่พร่ากำลังและสร้างความสูญเสียอย่างหนักแก่ทั้งสองฝ่าย ชาวเซอร์แคสเซียสู้รบกับรัสเซียนานกว่าชนชาติอื่น ๆ ในภูมิภาคคอเคซัส และสงครามรัสเซีย–เซอร์แคสเซียก็เป็นสงครามที่ยาวนานที่สุดที่ทั้งรัสเซียและเซอร์แคสเซียเคยต่อสู้มา
ระหว่างและหลังสงคราม จักรวรรดิรัสเซียใช้กลยุทธ์ฆ่าล้างเผ่าพันธุ์ด้วยการสังหารหมู่พลเรือนอย่างเป็นระบบ นำไปสู่การฆ่าล้างเผ่าพันธุ์ชาวเซอร์แคสเซีย   โดยชาวเซอร์แคสเซียมากถึง 2,000,000 คน (ร้อยละ 85–97 ของประชากรทั้งหมด) ถูกสังหารหรือถูกเนรเทศไปยังจักรวรรดิออตโตมัน (โดยเฉพาะอย่างยิ่งในเขตประเทศตุรกีในปัจจุบัน)  ส่งผลให้เกิดชุมชนชาวเซอร์แคสเซียพลัดถิ่น สงครามรัสเซีย–เซอร์แคสเซียเริ่มขึ้นในลักษณะของความขัดแย้งเฉพาะพื้นที่ แต่ในไม่ช้าการขยายตัวของรัสเซียไปทั่วภูมิภาคคอเคซัสก็ดึงชนชาติอื่น ๆ ในภูมิภาคเข้าสู่ความขัดแย้งด้วย บ่อยครั้งจึงถือกันว่าสงครามรัสเซีย–เซอร์แคสเซียเป็นส่วนตะวันตกของสงครามคอเคซัส
ระหว่างสงครามรัสเซีย–เซอร์แคสเซีย จักรวรรดิรัสเซียไม่ยอมรับว่าเซอร์แคสเซียเป็นดินแดนอิสระ แต่ถือว่าเป็นดินแดนรัสเซียที่อยู่ภายใต้การยึดครองของกลุ่มกบฏ ถึงแม้ว่าภูมิภาคนี้จะไม่เคยอยู่ภายใต้การควบคุมของรัสเซียมาก่อนก็ตาม บรรดานายพลรัสเซียไม่ได้เรียกชาวเซอร์แคสเซียตามชื่อชาติพันธุ์ แต่เรียกพวกเขาว่า "พวกคนเขา" "พวกโจรเถื่อน" และ "พวกขยะภูเขา" ในสมัยปัจจุบัน สงครามนี้ตกเป็นเป้าของการตีความประวัติศาสตร์ใหม่และก่อให้เกิดข้อโต้แย้งเนื่องจากแหล่งข้อมูลของรัสเซียในสมัยหลังส่วนใหญ่ไม่กล่าวถึงสงครามหรือลดทอนความสำคัญของสงครามลง สื่อและเจ้าหน้าที่ของรัฐรัสเซียไปไกลถึงขั้นอ้างว่าความขัดแย้งดังกล่าว "ไม่เคยเกิดขึ้น" ทั้งยังอ้างว่าชาวเซอร์แคสเซีย "เข้าร่วมกับรัสเซียโดยสมัครใจในคริสต์ศตวรรษที่ 16"
ฟาโรห์ยูเซอร์คาเร
ฟาโรห์ยูเซอร์คาเร หมายถึง "ทรงพลังคือวิญญาณของเทพรา" เป็นฟาโรห์แห่งที่สองของราชวงศ์ที่หกครองราชย์สั้น ๆ 1 ถึง 5 ปีในช่วงปลายศตวรรษที่ 24 ถึงต้นคริสต์ศตวรรษที่ 23 ความสัมพันธ์กับฟาโรห์ยูเซอร์คาเร บรรพบุรุษของฟาโรห์เตติและสืบทอดฟาโรห์เปปิที่ 1 ไม่เป็นที่รู้จักและการครองราชย์ของเขายังคงลึกลับ แม้ว่าเขาจะมีส่วนร่วมในแหล่งประวัติศาสตร์ ฟาโรห์ยูเซอร์คาเรได้หายไปจากหลุมฝังศพของเจ้าหน้าที่ชาวอียิปต์ที่อาศัยอยู่ในรัชกาลของพระองค์ นอกจากนี้นักบวชชาวอียิปต์ มาเนโท รายงานว่าบรรพบุรุษของฟาโรห์ยูเซอร์คาเร ฟาโรห์เตติถูกฆาตกรรมและ ฟาโรห์ยูเซอร์คาเร มักถูกมองว่าเป็นผู้ต่อต้านรัฐบาลอายุสั้น หรืออาจจะเป็นผู้สำเร็จราชการแผ่นดินที่ปกครองในช่วงวัยเด็กของเตติ หลังจากที่เสด็จขึ้นครองบัลลังก์เปปิที่ 1
สำนักวิชานวัตกรรมสังคม มหาวิทยาลัยแม่ฟ้าหลวง
สำนักวิชานวัตกรรมสังคม มหาวิทยาลัยแม่ฟ้าหลวง (อังกฤษ: School of Social-Innovation, Mae Fah Luang University) จัดตั้งขึ้นเมื่อปี พ.ศ. 2557 นับเป็นสำนักวิชาลำดับที่ 13 ของมหาวิทยาลัยแม่ฟ้าหลวง เป็นสถาบันการศึกษาด้านนวัตกรรมสังคม ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี และระดับปริญญาโท ตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ
สำนักวิชานวัตกรรมสังคม เป็นสำนักวิชาที่จัดตั้งขึ้นเป็นลำดับที่ 13 ของมหาวิทยาลัยแม่ฟ้าหลวง โดยสภามหาวิทยาลัยแม่ฟ้าหลวงได้อนุมัติให้จัดตั้งเมื่อวันที่ 21 พฤษภาคม พ.ศ. 2557 มีเป้าหมายเพื่อสร้างความรู้ใหม่ๆ ในการพัฒนาประเทศไทยและมีส่วนในการพัฒนาประเทศอนุภูมิภาคลุ่มน้ำโขงโดยกระบวนการเรียนรู้ผ่านการวิจัยข้ามพรมแดน (Cross Border Research) และการวิจัยเชิงพื้นที่ (Area Based Research) เพื่อผลิตบัณฑิตที่มีความเป็นเลิศทางวิชาการและมีความรู้ในการปฏิบัติการทางสังคมแบบสหวิทยาการ ในอันที่จะสามารถแก้ปัญหาสังคมที่มีความซับซ้อนได้อย่างเป็นรูปธรรม สำนักวิชานวัตกรรมสังคมจัดตั้งขึ้นท่ามกลางปัจจัยแวดล้อมและความเปลี่ยนแปลงที่เกิดขึ้นในสังคมโลกหลายประการ ได้แก่ การรวมตัวกันของประชาคมอาเซียน (ASEAN Community) ในปี พ.ศ. 2558 ความเปลี่ยนแปลงอันซับซ้อนของความสัมพันธ์ระหว่างประเทศในคริสต์ศตวรรษที่ 21 การขยายตัวของระบบเศรษฐกิจแบบทุนนิยมในระดับโลก ความสำคัญของภาคประชาสังคมทั้งในระดับชาติและระดับนานาชาติ รวมถึงการปรับเปลี่ยนกระบวนทัศน์เรื่องการพัฒนาที่มุ่งสู่หลักการพัฒนาอย่างยั่งยืน ภายใต้สถานการณ์ดังกล่าวนี้ สำนักวิชานวัตกรรมสังคม จึงจัดการศึกษาทางสังคมศาสตร์เพื่อสร้างสรรค์แนวคิด และเครื่องมือที่สามารถใช้แก้ไขปัญหาทางสังคมได้อย่างเป็นรูปธรรมและนำไปสู่สังคมที่ก้าวหน้า
หลักสูตร
ปัจจุบัน สำนักวิชานวัตกรรมสังคม มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
ทำเนียบคณบดี
คณบดีสำนักวิชานวัตกรรมสังคม มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
รักสุดใจ
รักสุดใจ (Missing You; 보고싶다, โพโกชิบดา) เป็นละครโทรทัศน์แนวประโลมโลกย์ (melodrama) เขียนบทโทรทัศน์โดยมุน ฮี-จ็อง ซึ่งโด่งดังจากผลงานหลายเรื่อง เช่น Smile, you และ Can You Hear My Heart กำกับโดยอี แจ-ดง และพัก แจ-บ็อม ผู้กำกับจาก Can’t Lose และ Thank You โดยออกอากาศทางสถานีโทรทัศน์เอ็มบีซี ทุกวันพุธและพฤหัสบดี เวลา 21.55 น. ตั้งแต่วันพุธที่ 7 พฤศจิกายน ถึงวันพฤหัสบดีที่ 10 มกราคม พ.ศ. 2556 ความยาว 21 ตอน ส่วนในประเทศไทย ออกอากาศทางสถานีโทรทัศน์เวิร์คพอยท์ทีวี ทุกวันพุธถึงวันศุกร์ เวลา 22.30-24.00 น. เริ่มตั้งแต่วันที่ 8 ตุลาคม พ.ศ. 2557
เนื้อเรื่องย่อ
อี ซูย็อน เด็กสาววัย 15 ปีถูกพ่อทุบตีอย่างทารุณอยู่เสมอ หลังจากที่พ่อของเธอถูกจับในฐานะฆาตกร ซูย็อนก็กลายเป็นที่รังเกียจของเพื่อน ๆ ที่โรงเรียน ทั้งยังถูกรังแกทุกวัน ทางด้านฮัน จ็องวู ใช้ชีวิตอยู่เมืองนอกแอบกลับมาเกาหลีเพื่อมาหาพ่อ แต่พ่อของเขาไม่สนใจไยดีเลยแม้แต่น้อย เขาได้พบกับซูย็อน ด้วยบุคลิกที่แปลกของซูย็อนทำให้เขารู้สึกประทับใจ ทั้งจ็องวูและซูย็อนต่างหลงรักกันในแบบเด็ก ๆ ภายหลังแม่ของซูย็อนทราบว่าตำรวจจับฆาตกรผิดคนและไม่สามารถแก้ไขได้ เธอจึงตัดสินใจย้ายไปอยู่กับนักสืบที่เป็นตำรวจชื่อว่า คิม ซ็องโฮ ซึ่งมีลูกสาวอายุเท่ากันกับซูย็อนชื่อว่า คิม อึนจู เพื่อจะเริ่มต้นชีวิตใหม่ที่นั่น
ในเวลาเดียวกันคัง ฮย็องจุน ลูกพี่ลูกน้องของจ็องวูถูกพ่อของจ็องวู (แทจุน) ทรมานเพราะต้องการเงินที่แม่ของฮย็องจุน (ฮย็อนจู) เอาไป ฮย็องจุนหลบหนีออกมาได้และได้รับความช่วยเหลือจากพยาบาลช็อง ฮเยมี ที่เคยอยู่กับแม่ของเขา ฮเยมีนำตัวฮย็องจุนไปซ่อนใกล้บ้านเก่าของซูย็อน ตลอดเวลาซูย็อนได้เห็นฮย็องจุนอยู่ที่นั่น และเมื่อเกิดไฟไหม้ จ็องวูและซูย็อนก็เป็นคนช่วยฮย็องจุนออกมา ระหว่างนั้นแม่ของฮย็องจุนก็ถูกแทจุนจับไปขังไว้ เธอจึงวางแผนให้ฮเยมีจับตัวจ็องวูเพื่อต่อรอง วันที่โจรลงมือซูย็อนเห็นจ็องวูถูกจับตัวไป เธอจึงตามไปด้วยแต่ก็ถูกจับได้ หญิงสาวถูกโจรทำร้ายและย่ำยี จ็องวูเห็นเหตุการณ์ทั้งหมดแต่ด้วยความกลัวจึงหนีออกไปเพียงคนเดียว หลังจากเขาตั้งสติได้แล้ว เขาได้ขอให้พ่อของเขาช่วยตามหาซูย็อน แต่ก็สายเกินไปเพราะโจรถูกตำรวจจับและสารภาพว่าเขาฆ่าซูย็อนและทิ้งศพลงแม่น้ำไปแล้ว แต่ทั้งซ็องโฮและจ็องวูไม่เชื่อในข่าวนั้น สุดท้ายซ็องโฮพยายามตามหาซูย็อนจนขับรถตกเขาตายอย่างมีเงื่อนงำ
14 ปีต่อมาจ็องวูเติบโตขึ้นกลายเป็นนักสืบฉายากระต่ายบ้าที่ทำงานรวดเร็ว ส่วนซูย็อนกลับมาอีกครั้งในฐานะซูอี นักออกแบบแฟชั่นชื่อดังที่ได้รับการสนับสนุนจากแฮร์รี บอร์ริสัน ผู้พิการขา ซึ่งก็คือฮย็องจุนนั่นเอง ถึงแม้ว่าซูอีจะเป็นคนที่ร่าเริงสดใส แต่เธอก็ยังคงมีบาดแผลในใจที่เธอหวาดกลัวเสมอมา เมื่อทั้งสองพบกัน ซูอีทำเหมือนไม่เคยรู้จักเขามาก่อนแต่เขากลับจำเธอได้อย่างแม่นยำ แม้เธอจะพยายามลบลืมความทรงจำในอดีตแต่เหมือนยิ่งถูกหลอกหลอน โจร 2 คนที่เคยทำร้ายซูย็อนได้รับการปล่อยตัว แต่ก็ถูกฆ่าตายทีละคน ส่วนฮย็องจุนก็รู้ว่าแม่ของเขายังไม่ตาย แต่กลายเป็นหญิงเสียสติที่ถูกแทจุนขังไว้จนบัดนี้ ซูย็อนได้เจอแม่และอึนจู และเห็นว่าจ็องวูยังจดจำเรื่องของเธอได้ทุกเรื่อง เรื่องในอดีตที่เธอฝังกลบไว้กลับปะทุขึ้นมาอีกครั้ง และฆาตกรที่แท้จริงก็ปรากฏตัวออกมา
ไอแพดโอเอส
ไอแพดโอเอส (iPadOS) เป็นระบบปฏิบัติการสำหรับอุปกรณ์พกพาที่พัฒนาโดยแอปเปิลสำหรับใช้กับไอแพดซึ่งเป็นแท็บเล็ตคอมพิวเตอร์ของแอปเปิลเอง ซึ่งพัฒนาแยกมาจากไอโอเอส โดยเปิดตัวครั้งแรกเมื่อวันที่ 24 กันยายน พ.ศ. 2562 ซึ่งในตัวนี้ จะใช้ฐานเดียวกันกับ iOS แต่จะถูกปรับปรุง ให้สามารถทำงานในรูปแบบไอแพตได้อย่างสมบูรณ์ อาทิ ระบบ Multitasking, Apple Pencil , การเชื่อมต่อกับเมาส์หรือแทร็คแพดและคีย์บอร์ดเป็นต้น
คุณสมบัติต่างๆ
คุณสมบัติส่วนมากของไอแพดโอเอสนั้นสามารถพบได้บนไอโอเอสได้เช่นกัน อย่างไรก็ตามไอแพดโอเอสนั้นจะมีคุณสมบัติที่ไม่สามารถพบได้บนไอโอเอส และอาจมีบางคุณสมบัติที่พบที่พบได้บนไอโอเอสอย่างเดียวเช่นกัน
หน้าจอหลัก
ไม่เหมือนกับรุ่นไอโอเอสก่อนหน้า ตารางไอคอนของไอแพดโอเอสจะสามารถแสดงไอคอนมากถึง 5 แถวและ 6 คอลัมน์ ไม่ว่าจะแสดงผลอยู่ในรูปแบบแนวตั้ง หรือแนวนนอนก็ตาม โดยหน้าแรกของหน้าจอหลักนั้นสามารถปรับแต่งให้แสดงถึงคอลัมน์ของวิดเจ็ดได้โดยง่าย โดยสามารถเข้าถึงการค้นหาโดย Spotlight ได้โดยการปัดลงจากหน้าจอหลัก หรือการกด Command + Space บนแป้นพิมพ์ที่ได้เชื่อมต่อ
งานมัลติทาสก์
ไอแพดโอเอสนั้นมีระบบคุณสมบัติงานมัลติทาสก์ที่ถูกพัฒนาให้มีความสามารถที่เหนือกว่าไอโอเอส โดยมีคุณสมบัติเฉพาะเช่น Slide Over และ Split View ที่สามารถทำให้เปิดแอปพลิเคชันหลายแอปพลิเคชันได้พร้อมกัน
ในระหว่างการใช้งานแอปพลิเคชัน การปัดนิ้วขึ้นจากขอบจอด้านล่างเล็กน้อยจะเป็นการเปิดใช้ Dock ซึ่งเป็นที่ที่สามารถใส่แอปพลิเคชันไว้ได้ และสามารถเลือกเปิดได้โดยการกดและลากไปยังพื้นที่ที่ต้องการจะเปิดซึ่งสามารถเปิดแอปพลิเคชันนั้นในรูปของ Split View หรือ Slide Over ได้ โดยการลากแอปพลิเคชันไปยังขอบซ้ายหรือขวาของหน้าจะเป็นการเลือกเปิดแบบ Split View ซึ่งจะสามารถใช้งานแอพพลิเคชั้นทั้งสองให้อยู่ข้างกัน และสามารถใช้งานพร้อมกันได้ โดยขนาดของแอปพลิเคชันทั้งสองที่เปิดนั้นสามารถปรับขนาดได้โดยการลากไอคอนรูปร่างคล้ายเม็ดยาที่บริเวณตรงกลางของส่วนแบ่งแอปพลิเคชัน และลากเพื่อปรับขนาดที่ต้องการได้ หรือลากไปจนสุดของด้านใดด้านหนึ่งของหน้าจอนั้นจะเป็นการปิดแอพพลิคชั่นไปที่สุด แต่ถ้าผู้ใช้ลากแอปพลิเคชันไปยังพื้นที่ตรงกลางของแอปพลิเคชันที่เปิดอยู่แล้ว แอปพลิเคชันที่ลากมากนั้นจะเปิดอยู่มนรูปของหน้าต่างที่ลอยอยู่เรียกว่า Slide Over ซึ่งสามารถลากไปอยู่ที่บริเวณขวา หรือซ้ายของหน้าจอก็ได้ สามารถซ่อนหน้าต่าง Slide Over ได้โดยการปัดหน้าต่างนั้นไปยังขอบขวาสุดของหน้าจอ และสามาาถปัดไปทางซ้ายจากขอบหน้าจอขวาสุดของหน้าจอเพื่อเลิกซ่อนหน้าต่างได้ โดยสามารถเลือกเปิดแอปพลิเคชันที่เปิดในรูป Slide Over ก่อนหน้าได้โดยการปัดจากขอบของหน้าต่างทั้งฝั่งซ้ายและขวาเพื่อกลอกลับไปมาได้ หรือทำการปัดไอคอนรูปร่างคล้ายเม็ดยาที่บริเวณด้านล่างของหน้าจอ Slide Over เพื่อเปิดหน้าต่างเลือกแอปพลิเคชันที่เปิดในรูป Slide Over ก่อนหน้าได้ และการปัดไอคอนรูปร่างคล้ายเม็ดยาที่บริเวณด้านบนของหน้าต่างของแอปพลิเคชันที่เปิดในรูป Split View หรือ Slide Over จะสามารถใช้ในการสลับการเปิดแบบ Split View หรือ Slide Over ได้
ในหลายแอปพลิเคชัน วิดิโอที่เปิดอยู่สามารถย่อไปเป็นหน้าต่างรูปภาพข้างในรูปภาพ (picture-in-picture) ได้ ซึ่งจะสามารถทำให้ผู้ใช้สามารถรับชมวิดิโอในขณะที่ทำสิ่งต่างๆ นอกเหนือแอปพลิเคชันวิดิโอนั้นนั้นได้ ซึ่งสามารถเลือกที่จะซ่อนหน้าต่างนี้ได้โดยการปัดหน้าต่างไปยังขอบของหน้าจอ และหน้าต่างนั้นจะแสดงเครื่องหมายลูกศรที่ขอบของหน้าต่าง ซึ่งการปัดกลับมาจะทำให้หน้าต่างกลับมาแสดงผลบนหน้าจออีกครั้ง
Sidecar
Sidecar นั้นจะสามารถทำให้ไอแพดนั้นเป็นหน้าจอแสดงผลที่สองสำหรับอุปกรณ์แม็ค ซึ่งในระหว่างการใช้งาน Sidecar สามารถใช้ Apple Pencil ในการวาดลงไปบนไอแพดได้คล้ายกับใช้งานกราฟิกแท็บเล็ตสำหรับแอปพลิเคชันเช่น Photoshop โดยคุณสมบัตินี้จะรองรับบนไอแพดที่รองรับการใช้งานร่วมกับ Apple Pencil เท่านั้น
การรองรับเมาส์หรือแทร็คแพด
โดยคุณลักษณะการรองรับเมาส์หรือแทร็คแพดนั้นถูกเพิ่มเข้ามาในเวอร์ชัน 13.4
Scribble
คุณสมบัตินี้ถูกเปิดเผยครั้งแรกในไอแพดโอเอส 14 ซึ่ง Scribble จะเป็นการเปลี่ยนข้อความที่เขียนด้วยลายมือโดยการใช้ Apple Pencil ไปเป็นข้อความไปยังช่องข้อความใดๆ ทั่วทั้งระบบ ซึ่งจะรองรับภาษาอังกฤษ และภาษาจีนเท่านั้น
กัมปนาท รุดดิษฐ์
พลเอก กัมปนาท รุดดิษฐ์ (ชื่อเดิม: ลมโชย ) หรือ บิ๊กโชย ประธานกรรมการบริหารมูลนิธิโครงการหลวง กรรมการในคณะกรรมการมูลนิธิโรงพยาบาลสมเด็จพระยุพราช องคมนตรี ราชองครักษ์พิเศษ อดีตตุลาการศาลทหารสูงสุด อดีตผู้ช่วยผู้บัญชาการทหารบก กรรมาธิการวิสามัญกิจการสภานิติบัญญัติแห่งชาติ อดีตสมาชิกสภานิติบัญญัติแห่งชาติ นายทหารพิเศษประจำหน่วยทหารรักษาพระองค์ เป็นหนึ่งในนายทหารที่ ควบคุมการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ปฏิบัติหน้าที่ตาม พรก.บริหารราชการในสถานการณ์ฉุกเฉิน พ.ศ. 2548 อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ อดีต รองเลขาธิการคณะรักษาความสงบแห่งชาติ ได้รับ พระราชทานยศ พลเอกในวันที่ 1 ตุลาคม 2558
วันที่ 9 ธันวาคม พ.ศ. 2560 มีพระราชโองการโปรดเกล้าเป็น ที่ปรึกษากิตติมศักดิ์ มูลนิธิราชประชานุเคราะห์ ในพระบรมราชูปถัมภ์
ไอแพดโอเอส
ประวัติของเวอร์ชันต่างๆ
เนื่องด้วย iPadOS 13 จะออกด้วยเวอร์ชัน 13.1 ไม่มีการใช้เวอร์ชัน 13.0 เนื่องจาก iOS 13.0 จะทำเฉพาะรุ่นของไอโฟนเท่านั้น โดยไม่ออก iPadOS ไปพร้อมๆกัน
กัมปนาท รุดดิษฐ์
ประวัติ
เป็นบุตรของนายบุญช่วย กับ นางบุญล้อม รุดดิษฐ์ มีพี่น้อง 6 คน คือ
ชีวิตครอบครัวสมรสกับ ผู้ช่วยศาสตราจารย์ วิศัลย์ศยา รุดดิษฐ์ อาจารย์ประจำสาขาวิชาการสอนภาษาไทย คณะครุศาสตร์ จุฬาลงกรณ์มหาวิทยาลัย และอาจารย์ประจำโรงเรียนสาธิตจุฬาลงกรณ์มหาวิทยาลัย
การศึกษา
โรงเรียนเตรียมทหาร รุ่นที่ 16 โรงเรียนนายร้อยพระจุลจอมเกล้า รุ่นที่ 27 รุ่นเดียวกับ พลเอก เฉลิมชัย สิทธิสาท อดีตผู้บัญชาการทหารบก, พลเอก ธวัช สุกปลั่ง อดีตแม่ทัพภาคที่ 2 และพลโท ภัทรพล รักษนคร อดีตผู้ทรงคุณวุฒิพิเศษกองทัพบก
UTC+01:00
UTC+01:00 เป็นออฟเซตเวลาสากลเชิงพิกัดที่ชดเชยเวลาเพิ่ม 1 ชั่วโมง ไปยังเวลาสากลเชิงพิกัด (UTC)
เวลานี้จะใช้ใน:
ISO 3166-2:BE
ISO 3166-2:BE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศเบลเยียม
ปัจจุบันสำหรับประเทศเบลเยียม รหัส ISO 3166-2 ใช้ระบุเขตการปกครอง 2 ระดับ ได้แก่ เขตและมณฑล ซึ่งรหัสจะอยู่ในรูปแบบ "BE-" ตามด้วยตัวอักษรสามตัว สำหรับมณฑลนั้นตัวอักษรตัวแรกระบุเขตที่เป็นที่ตั้งของมณฑลนั้น โดย V หมายถึงเขตฟลามส์ และ W หมายถึงเขตวัลลูน
โรงเรียนนวมินทราชินูทิศ สวนกุหลาบวิทยาลัย ปทุมธานี
โรงเรียนนวมินทราชินูทิศ สวนกุหลาบวิทยาลัย ปทุมธานี เป็นโรงเรียนในโครงการเฉลิมพระเกียรติ ในกลุ่มโรงเรียน 9 นวมินทราชินูทิศ และเป็นโรงเรียนในเครือสวนกุหลาบวิทยาลัย แห่งที่ 4 เมื่อวันที่ 12-13 ตุลาคม พ.ศ. 2534 กรมสามัญศึกษาได้พิจารณาดำเนินการรับที่ดินไว้จัดตั้งเป็นโครงการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในปี พ.ศ. 2535 กรมสามัญศึกษาได้มอบหมายให้โรงเรียนสวนกุหลาบวิทยาลัย เป็นผู้ประสานงานจัดตั้งโรงเรียนในโครงการ 1 ใน 9 โรงเรียน โดยใช้ที่ดินบริจาคของคุณสมหมาย แก้วสวัสดิ์ในโครงการวิคตอเรียปาร์ค จำนวน 20 ไร่ และใช้ชื่อโรงเรียนว่า "โรงเรียนสวนกุหลาบวิทยาลัย ปทุมธานี" ถือเป็นโรงเรียนสวนกุหลาบวิทยาลัย แห่งแรกของจังหวัดปทุมธานี และเป็นโรงเรียนในเครือสวนกุหลาบวิทยาลัยแห่งที่4ของประเทศไทย
ปัจจุบัน โรงเรียนนวมินทราชินูทิศ สวนกุหลาบวิทยาลัย ปทุมธานี สังกัดสำนักงานเขตพื้นที่การศึกษาปทุมธานี เขต 2 กระทรวงศึกษาธิการ มีผู้บริหารสถานศึกษามาแล้ว 12 คน เปิดทำการสอนช่วงชั้นที่ 3 - 4 (ม.1 - 6)
ประวัติ
โรงเรียนนวมินทราชินูทิศ สวนกุหลาบวิทยาลัย ปทุมธานี เป็น 1 ใน 11 โรงเรียนสวนกุหลาบวิทยาลัย และ 1 ใน 9 โรงเรียนนวมินทราชินูทิศ ซึ่งสถาปนาขึ้นเนื่องในวโรกาสมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษาครบ 5 รอบ เมื่อวันที่ 12 สิงหาคม พ.ศ. 2535 ดังนั้น กระทรวงศึกษาธิการจึงได้สถาปนาโรงเรียนในโครงการเฉลิมพระเกียรติขึ้นจำนวน 9 แห่ง โดยโรงเรียนนวมินทราชินูทิศ สวนกุหลาบวิทยาลัย ปทุมธานี ได้รับการสถาปนาอย่างเป็นทางการเมื่อวันที่ 4 มีนาคม พ.ศ. 2535 บนพื้นที่ 20 ไร่ บริเวณโครงการวิคตอเรียปาร์ค ซึ่งได้รับการบริจาคจากคุณสมหมาย แก้วสวัสดิ์ การก่อตั้งโรงเรียนในระยะแรกนั้น กรมสามัญศึกษา กระทรวงศึกษาธิการได้มอบหมายให้โรงเรียนสวนกุหลาบวิทยาลัย เป็นผู้ประสานงานการจัดตั้งโรงเรียน ดังนั้น จึงใช้ชื่อโรงเรียนว่า "โรงเรียนสวนกุหลาบวิทยาลัย ปทุมธานี" ต่อมา เมื่อได้รับพระราชทานพระบรมราชานุญาตให้ใช้ชื่อพระราชทานจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงว่า "นวมินทราชินูทิศ" แล้ว จึงเปลี่ยนชื่อโรงเรียนเป็น "โรงเรียนนวมินทราชินูทิศ สวนกุหลาบวิทยาลัย ปทุมธานี
ความหมายของชื่อโรงเรียน
โรงเรียนนวมินทราชินูทิศ สวนกุหลาบวิทยาลัย ปทุมธานี ก่อตั้งขึ้นจากการดำริที่จะขยายโรงเรียนสวนกุหลาบวิทยาลัย ออกไปตามหัวเมือง เป็นเครือข่าย สวนกุหลาบ จากในระยะเริ่มต้นของการก่อตั้งโรงเรียนนั้น กรมสามัญศึกษา กระทรวงศึกษาธิการได้มอบหมายให้โรงเรียนสวนกุหลาบวิทยาลัย เป็นผู้ประสานงานการจัดตั้งโรงเรียน และเป็นหนึ่งในเครือโรงเรียนสวนกุหลาบวิทยาลัย จึงใช้ชื่อ สวนกุหลาบวิทยาลัย อีกทั้งภายหลังเพื่อเป็นการเฉลิมพระเกียรติเนื่องในวโรกาสที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมพรรษาครบ 5 รอบ 12 สิงหาคม พ.ศ. 2535 พร้อมกันนี้ พระองค์ได้พระราชทานพระราชานุญาตให้ใช้ชื่อโรงเรียนมัธยมศึกษาเฉลิมพระเกียรติสมเด็จพระบรมราชินีนาถ กรมสามัญศึกษา กระทรวงศึกษาธิการ ว่า นวมินทราชินูทิศ ดังนั้น โรงเรียนสวนกุหลาบวิทยาลัยแห่งนี้ จึงได้มีชื่อ นวมินทราชินูทิศ นำหน้าและตามด้วย สวนกุหลาบวิทยาลัย ต่อท้ายที่ชื่อ ปทุมธานี อันเป็นที่ตั้งของโรงเรียน โดยความหมายของชื่อโรงเรียนนั้น สามารถแยกออกเป็น 3 ส่วน ได้แก่
ดังนั้นนามโรงเรียน นวมินทราชินูทิศ สวนกุหลาบวิทยาลัย ปทุมธานี จึงมีความหมายว่า โรงเรียนสวนกุหลาบวิทยาลัย ณ จังหวัดปทุมธานี ที่ก่อตั้งขึ้นเพื่อถวายแด่พระราชินีแห่งพระมหากษัตริย์รัชกาลที่เก้า
สัญลักษณ์ประจำโรงเรียน
เพลงประจำโรงเรียนสวนกุหลาบวิทยาลัย ประพันธ์ขึ้นตามพระราชดำริในพระบาทสมเด็จพระจุลจอมเกล้าเจ้าอยู่หัว คำร้องโดย หม่อมราชวงศ์เลื่อน สิงหรา ผู้เรียบเรียงคือ สุวัฒน์ เทียมหงษ์ ทำนองจากเพลงแขกต่อยหม้อ อัตราจังหวะสองชั้น เป็นเพลงไทยเดิมที่ใช้ประกอบการแสดง ตั้งแต่สมัยกรุงศรีอยุธยา มีจังหวะการเอื้อนทำนองโดยเฉพาะ โดยเพลงนี้ได้ขับร้องครั้งแรกในงานรื่นเริงประจำปีพ.ศ. 2471 รู้จักกันในชื่อ บรรดาเรา และมีเพลงอื่นๆอีกมากมาย
สถาบันสวนกุหลาบ
ปัจจุบันโรงเรียนสวนกุหลาบวิทยาลัยมีสถานศึกษาในเครือที่ใช้ชื่อ “สวนกุหลาบวิทยาลัย” ในภูมิภาคต่างๆ ของประเทศไทยทั้งหมด 11 แห่ง มีการสร้างพันธกิจสำคัญร่วมกันขับเคลื่อนคุณภาพการศึกษาโดยการบริหารจัดการขององค์กรเครือข่ายสวนกุหลาบ สร้างบรรทัดฐานการเรียนการสอนทั้ง 11 แห่งให้ไปในทิศทางเดียวกัน ได้แก่
อักษรรูมี
อักษรรูมี (tulisan rumi ) คืออักษรโรมันที่ใช้เขียนภาษามลายู ในประเทศมาเลเซีย อินโดนีเซีย บรูไน และสิงคโปร์ คำว่า "รูมี" นั้นแผลงมาจากคำว่า "โรมัน" (Roman) หมายถึงอักษรโรมัน คำว่า "อักษรรูมี" ในภาษามลายูจะหมายรวมถึงอักษรโรมันที่ใช้เขียนภาษาอื่น ๆ เช่นภาษาตากาล็อกด้วย ส่วนในภาษาไทย "อักษรรูมี" หมายถึงอักษรโรมันที่ใช้เขียนภาษามลายูเท่านั้น
การกำหนดใช้อักษรโรมันเพื่อถ่ายเสียงภาษามลายูนั้น มีระบบและกฎเกณฑ์ที่แน่นอน เข้าใจง่าย และเขียนได้สะดวก โดยเฉพาะสำหรับผู้ที่ไม่ใช่เจ้าของภาษา สำหรับผู้ที่ใช้ภาษามลายูเป็นภาษาแม่ อาจคุ้นเคยกับการเขียนอักษรยาวี ซึ่งดัดแปลงมาจากอักษรอาหรับ แต่ทั้งอักษรยาวีและอักษรรูมี ก็สามารถถ่ายทอดเสียงภาษามลายูได้เช่นเดียวกัน
ชื่อและการออกเสียง
ถ้าสังเกต ชื่อเรียกของอินโดนีเซียจะคล้ายของภาษาดัตช์ ส่วนของมาเลเซียจะคล้ายภาษาอังกฤษ
นอกจากนี้ยังมีทวิอักษรซึ่งไม่ถือว่าเป็นตัวอักษรต่างหาก ดังต่อไปนี้
สิทธิในความเป็นส่วนตัว
ความหมาย
สิทธิในความเป็นส่วนตัว หรือสิทธิส่วนบุคคล หมายถึงสิทธิของบุคคลที่ประกอบไปด้วยสิทธิของบุคคลในครอบครัว เกียรติยศ ชื่อเสียง หรือความเป็นอยู่ส่วนตัว ในเรื่องดังกล่าวน่าจะจัดอยู่ในเรื่องของความเป็นอยู่ส่วนตัวซึ่งหมายความว่า สถานะที่บุคคลจะรอดพ้นจากการสังเกต การรู้เห็น การสืบความลับ การรบกวนต่าง ๆ และความมีสันโดษ ไม่ติดต่อสัมพันธ์กับสังคม โดยทั้งนี้ ขอบเขตที่บุคคลควรได้รับการคุ้มครองและการเคารพในสิทธิส่วนบุคคลก็คือการดำรงชีวิตอย่างเป็นอิสระ มีการพัฒนาบุคลิกลักษณะตามที่ต้องการ สิทธิที่จะแสวงหาความสุขในชีวิตตามวิถีทางที่อาจเป็นไปได้และเป็นความพอใจตราบเท่าที่ไม่ขัดต่อกฎหมาย ไม่ขัดต่อความสงบเรียบร้อยและศีลธรรมอันดีของประชาชนและไม่เป็นการล่วงละเมิดสิทธิเสรีภาพของผู้อื่น สิทธิในความเป็นส่วนตัวหรือสิทธิส่วนบุคคลนี้ เป็นสิทธิขั้นพื้นฐาน มีบัญญัติไว้ในรัฐธรรมนูญแห่งราชอาณาจักรไทย พุทธศักราช 2550 มาตรา 32 ความว่า "บุคคลย่อมมีสิทธิในความเป็นอยู่ส่วนตัว เกียรติยศ ชื่อเสียง และครอบครัว การกระทำอันเป็นการละเมิดหรือกระทบต่อสิทธิของบุคคลตามวรรคหนึ่ง หรือการนำข้อมูลส่วนบุคคลไปใช้ประโยชน์ไม่ว่าในทางใด ๆ จะกระทำมิได้ เว้นแต่โดยอาศัยอำนาจตามบทบัญญัติแห่งกฎหมายที่ตราขึ้นเพียงเท่าที่จำเป็นเพื่อประโยชน์สาธารณะ"
กฎหมายที่เกี่ยวข้องกับการคุ้มครองข้อมูลส่วนบุคคล
ปฏิญญาสากลว่าด้วยสิทธิมนุษยชน 1945 มาตรา 12 ความว่า "บุคคลใด ๆ จะถูกแทรกแซงโดยพลการในชีวิตส่วนตัว ครอบครัว ในเคหสถานหรือในการสื่อสาร หรือจะถูกลบหลู่ในเกียรติยศและชื่อเสียงมิได้ ทุกคนมีสิทธิที่จะได้รับความคุ้มครองตามกฎหมายต่อการแทรกแซงหรือการลบหลู่ดังกล่าวนั้น"
การละเมิดสิทธิความเป็นส่วนตัว
การละเมิดสิทธิส่วนบุคคล หมายถึง การทำให้ผู้อื่นเกิดความเสียหาย เสียชื่อเสียง ได้รับผลกระทบจากการกระทำนั้น ซึ่งไม่ว่าจะเป็นการกระทำโดยเจตนา จงใจ หรือประมาทเลินเล่อก็ตาม
การละเมิด คือ การประทุษร้ายที่ผิดกฎหมายต่อสิ่งใด ๆ ของบุคคลที่กฎหมายคุ้มครองการละเมิด
ตามประมวลกฎหมายแพ่งและพาณิชย์ มาตรา 420 ความว่า "ผู้ใดจงใจหรือประมาทเลินเล่อ ทำต่อบุคคลอื่นโดยผิดกฎหมายให้เขาเสียหายถึงแก่ชีวิตก็ดี แก่ร่างกายก็ดี อนามัยก็ดี เสรีภาพก็ดี ทรัพย์สินหรือสิทธิอย่างหนึ่งอย่างได้ก็ดี ท่านว่าผู้นั้นละเมิด จำต้องใช้ค่าสินไหมทดแทนเพื่อการนั้น"
สิทธิในความเป็นส่วนตัว หมายถึง สิทธิของบุคคลตามหลักขั้นพื้นฐานของกฎหมายที่จะอยู่ตามลำพังโดยปราศจากการรบกวนหรือสอดแทรกจากผู้อื่นที่ทำให้เกิดความเดือดร้อน รำคาญใจ เสียหาย อับอาย หรือการแสวงหาประโยชน์โดยมิชอบ
ความเป็นส่วนตัวของข้อมูลและสารสนเทศ โดยทั่วไปหมายถึง สิทธิที่จะอยู่ตามลำพัง และเป็นสิทธิที่เจ้าของสามารถที่จะควบคุมข้อมูลของตนเองในการเปิดเผยให้กับผู้อื่น สิทธินี้ใช้ได้ครอบคลุมทั้งปัจเจกบุคคล กลุ่มบุคคล และองค์การต่าง ๆปัจจุบันมีประเด็นเกี่ยวกับความเป็นส่วนตัวที่เป็นข้อน่าสังเกตดังนี้
ปะหล่อง
ปะหล่อง (ပလောင် လူမျိုး ) เป็นชนกลุ่มน้อยพวกหนึ่ง นับเป็นหนึ่งใน 56 กลุ่มชาติพันธุ์ในประเทศจีน นอกจากนี้ยังมีชาวปะหล่องอาศัยอยู่ในประเทศพม่า และมีบางส่วนที่อพยพเข้ามาประเทศไทยบริเวณชายแดน ใกล้ดอยอ่างขาง อำเภอฝาง จังหวัดเชียงใหม่ ชาวปะหล่องพูดภาษาปะหล่อง ซึ่งเป็นภาษาตระกูลมอญ-เขมร
คำว่า "ปะหล่อง" เป็นคำที่ชาวไทใหญ่ใช้เรียก แต่สำหรับชนกลุ่มน้อยเหล่านี้จะเรียกตนเองว่า "ดาราอั้ง" เป็นชาวเขาชนเผ่าหนึ่งที่มีที่ตั้งถิ่นฐานอยู่บนดอยสูง กระจัดกระจายอยู่บริเวณรัฐฉาน รัฐคะฉิ่น สหภาพพม่า และมณฑลยูนนาน ประเทศจีน แต่ด้วยภัยสงครามและการละเมิดสิทธิมนุษยชนในประเทศพม่า ช่วงปี พ.ศ. 2511 – 2527 ชาวดาราอั้งจำนวนมากต้องข้ามน้ำสาละวินลัดเลาะจากเชียงตอง เมืองปั่น ในเขตเชียงตุง มายังฝั่งประเทศไทย มาพึ่งพระบรมโพธิสมภาร พระบาทสมเด็จพระเจ้าอยู่หัวฯ  ทรงโปรดเกล้าฯ ให้อาศัยบริเวณบ้านนอแล บ้านห้วยเลี้ยม บ้านแคะนุ ซึ่งเป็นหมู่บ้านใกล้กับพื้นที่รับผิดชอบของสถานีเกษตรหลวงอ่างขาง อำเภอฝาง และส่วนหนึ่งจัดให้อยู่ บ้านปางแดง บ้านแม่จร บ้านห้วยโป่ง อำเภอเชียงดาว บ้านห้วยหวาย บ้านห้วยทรายขาว อำเภอแม่อาย จังหวัดเชียงใหม่ และบ้านสันต้นปุย อำเภอแม่สาย จังหวัดเชียงราย ในส่วนของเรือนที่อยู่อาศัย ชาวดาราอั้งนิยมสร้างเรือนด้วยเสาไม้ ฟากและฝาเป็นไม้ไผ่สับ เป็นเรือนยกพื้นสูง ขึ้นอยู่กับความลาดชันบนไหล่เขา และหลังคามุงด้วยหญ้าคา ดำรงชีพด้วยการทำเกษตรกรรมปลูกข้าว ปลูกข้าวโพด และเลี้ยงสัตว์
ชาวดาราอั้ง มีภาษาพูดเป็นของตนเอง คือ ภาษาดาราอั้ง จัดอยู่ในกลุ่มภาษาปะหล่อง – วะ แต่โดยทั่วไปแล้วชาวดาราอั้งสามารถพูดภาษาไทยใหญ่ได้ เนื่องจากถิ่นฐานเดิมอยู่ใกล้ชิดและมีปฏิสัมพันธ์กับกลุ่มไทใหญ่ ชาวดาราอั้งมีชีวิตที่ค่อนข้างสงบและเรียบง่าย ด้วยเพราะศรัทธาในพระพุทธศาสนาควบคู่ไปกับความเชื่อเรื่องผีอันเป็นความเชื่อดั้งเดิมของบรรพบุรุษ
สตรีชาวดาราอั้งนิยมสวมเสื้อแขนกระบอก ผ่าหน้า เอวลอย สีสันสดใส ส่วนมากนิยมสีดำ น้ำเงิน เขียว และม่วง ในส่วนของสาบเสื้อเย็บด้วยผ้าสีแดง ตกแต่งด้วยเลื่อมและลูกปัดหลากสี นุ่งซิ่นลายขวางสีแดงสลับลายริ้วขาวเส้นเล็ก ๆ ผืนยาวกรอมเท้า เคียนหัวด้วยผ้าพื้นสีขาว และที่เป็นเอกลักษณ์โดดเด่น คือ การสวมเอวด้วยวงหวาย บางคนก็ใช้โลหะสีเงินหรือทองตัดเป็นแถบยาวตอกลาย แล้วขดเป็นวง สวมใส่ปนกัน เรียกว่า “หน่องว่อง” สำหรับบุรุษชาวดาราอั้งนิยมสวมเสื้อแขนยาวสีขาว กางเกงสะดอหรือกางเกงเซี่ยมสีน้ำเงิน เคียนหัวด้วยผ้าพื้นสีขาว และที่เป็นเอกลักษณ์โดดเด่น คือ การแกะฟันและฝังด้วยทองคำหรืออัญมณี ถือดาบ สะพายย่าม สูบกล้องยาสูบ
ประวัติศาสตร์
ใน ค.ศ. 1949 ชาวปะหล่องในประเทศจีน มีชื่อเรียกว่า Benglong ครั้นปี ค.ศ. 1985 มีชื่อเรียกใหม่ว่าเต๋ออ๋าง ตามคำเรียกร้องของสมาชิกในกลุ่มชาติพันธุ์นี้
กลุ่ม
ชาวปะหล่องแบ่งออกเป็นสามกลุ่มย่อย ได้แก่: Palé, Shwe และ Rumai
วัฒนธรรม
บ้านเรือนส่วนใหญ่ของชาวปะหล่องทำจากไม้ไผ่ แต่โครงเป็นไม้จริง ประตูหันหน้าไปทางทิศตะวันออก แต่ละครอบครัวมีบ้านของตนเอง มักเป็นบ้านสองชั้น (แต่บ้านชั้นเดียวก็มี) ชั้นล่างเป็นที่เก็บข้าวเปลือกและเลี้ยงสัตว์ ส่วนชั้นบนเป็นที่อยู่อาศัย
ผู้หญิงชาวปะหล่องแต่งกายแตกต่างกันไปตามท้องถิ่น ปกติจะมีเสื้อกั๊กสีดำ หรือขาวทับด้านนอก ตกแต่งด้วยแถบกำมะหยี่หลากสี และนิยมนุ่งผ้าถุง
ชายชาวปะหล่องสวมเสื้อกั๊กสีขาวหรือกรมท่า กางเกงขายาว ขาบาน นอกจากนี้ยังโพกศีรษะด้วยผ้าขาวหรือดำ ในบางท้องถิ่น ชาวปะหล่องยังนิยมสักบนร่างกายเป็นรูปเสือ นก หรือดอกไม้
ศาสนา
ชาวปะหล่องส่วนใหญ่ยึดมั่นในพุทธศาสนา และมีการสร้างวัดในเมืองส่วนใหญ่ของพวกเขา นอกจากทำบุญตามประเพณีของชาวพุทธแล้ว ชาวปะหล่องยังนิยมส่งลูกหลานที่มีอายุประมาณ 10 ขวบไปบวชสามเณร และสึกออกมาเพื่อถึงวัยผู้ใหญ่
คูลฟาเรนไฮต์ 93
คูลฟาเรนไฮต์ (COOLfahrenheit) เป็นสถานีวิทยุในประเทศไทย ผลิตรายการโดย บริษัท อาร์เอส มิวสิค จำกัด ในเครือของ อาร์เอส
ประวัติ
คูลฟาเรนไฮต์ (COOLfahrenheit) ออกอากาศครั้งแรก เดิมชื่อ คูลเอฟเอ็ม ของบริษัท สกายไฮ เน็ตเวิร์ค จำกัด ทางสถานีวิทยุกระจายเสียงกองทัพบก กองพลที่ 1 รักษาพระองค์ เอฟเอ็ม 98.0 เมกะเฮิร์ตซ์ เมื่อปี พ.ศ. 2543 ต่อมาย้ายไปออกอากาศทางสถานีวิทยุกระจายเสียงเสียงจากทหารเรือ ส.ทร.วังนันทอุทยาน เอฟเอ็ม 93.0 เมกะเฮิร์ตซ์ ตั้งแต่ปี พ.ศ. 2547 กระทั่งเปลี่ยนชื่อมาเป็น คูล 93 ฟาเรนไฮต์ เมื่อปี พ.ศ. 2549 โดยนำเสนอเพลงเพราะสำหรับคนทำงาน ตลอด 24 ชั่วโมง และคลื่นนี้ กลายมาเป็นวิทยุเรตติ้งอันดับ 1 ต่อเนื่องยาวนานที่สุดตั้งแต่ปี พ.ศ. 2547 จนถึงปัจจุบัน การออกอากาศครอบคลุมในพื้นที่ กรุงเทพและปริมณฑล นอกจากนี้ยังส่งสัญญาณรับฟัง คูลฟาเรนไฮต์ ไปยังอีก 1 จังหวัด ทางสถานีวิทยุกระจายเสียงเสียงจากทหารเรือ ส.ทร.11 เชียงใหม่ เอฟเอ็ม 88.0 เมกะเฮิร์ตซ์ ในชื่อ คูลฟาเรนไฮต์ 88 เชียงใหม่ ออกอากาศครั้งแรกเมื่อปี พ.ศ. 2555 และยุติออกอากาศเมื่อส่งท้ายปี พ.ศ. 2556 อนึ่งเมื่อปี พ.ศ. 2556 หลังจากที่บริษัท สกายไฮ เน็ตเวิร์ค จำกัด ได้เปลี่ยนชื่อบริษัทใหม่เป็น บริษัท คูลลิซึ่ม จำกัด ได้มีการเปลี่ยนชื่อเรียกสถานีเป็น คูลฟาเรนไฮต์ 93
เกษม จาติกวณิช
เกษม จาติกวณิช อดีตประธานกรรมการบริษัท BTSC (รถไฟฟ้า BTS) ผู้ก่อตั้งและผู้ว่าการคนแรกของ การไฟฟ้าฝ่ายผลิตแห่งประเทศไทย (กฟผ.) เคยดำรงตำแหน่งผู้บริหารรัฐวิสาหกิจพร้อมกันถึง 4 แห่งคือ ไทยออยล์, บางจากปิโตรเลียม, ปุ๋ยแห่งชาติ และ เอเชียทรัสต์ นอกจากนี้เคยดำรงตำแหน่ง รัฐมนตรีว่าการกระทรวงอุตสาหกรรม และ รัฐมนตรีประจำสำนักนายกรัฐมนตรี ได้รับสมญานามจากสื่อมวลชน ว่า "ซูเปอร์เค" หรือ "ด็อกเตอร์เค"
ประวัติ
นายเกษม จาติกวณิช เกิดวันที่ 18 มีนาคม พ.ศ. 2467 เป็นบุตรคนที่ 3 ในจำนวนบุตรธิดา 8 คนของ พระยาอธิกรณ์ประกาศ (หลุย จาติกวณิช) อดีตอธิบดีกรมตำรวจ และองคมนตรีในรัชกาลที่ 7 สมรสกับ คุณหญิงชัชนี จาติกวณิช (สกุลเดิม ล่ำซำ บุตรสาวนายโชติ ล่ำซำ และนางน้อม (อึ้งภากรณ์)) มีบุตร-ธิดา 4 คน
การทำงานในยุคแรก
เมื่อสำเร็จการศึกษาได้กลับมาเข้ามารับราชการที่ กรมโรงงาน ซึ่งขณะนั้นมีหน้าที่ก่อสร้างเขื่อน ต่อมาหน้าที่การสร้างเขื่อน ได้โยกย้ายไปขึ้นกับ กรมชลประทาน ในสมัย จอมพล ป.พิบูลสงคราม ทำให้ เกษม จาติกวณิช ย้ายไปทำงานที่กรมชลประทาน งานแรกที่รับผิดชอบ คือ การสร้างเขื่อนยันฮี หรือ เขื่อนภูมิพล โดยต้องทำรายงานเพื่อเสนอขอกู้เงินจาก ธนาคารโลก จำนวนถึง 65 ล้านดอลลาร์สหรัฐ ที่นับว่าสูงมากในสมัยนั้น และทำให้นายเกษมมีโอกาส ได้สะสมความรู้ในการบริหารโครงการ และบริหารการเงิน เป็นอย่างมาก
หลังเขื่อนภูมิพลก่อสร้างแล้วเสร็จ นายเกษมก็ได้ดำรงตำแหน่งรองผู้ว่าการไฟฟ้ายันฮี ต่อมาได้สร้าง โรงไฟฟ้าพระนครเหนือ ขึ้นที่ อ.บางกรวย จ.นนทบุรี ต่อมาเมื่อ การไฟฟ้ายันฮี กลายสภาพเป็น การไฟฟ้าฝ่ายผลิต (กฟผ.) เกษม จึงได้ดำรงตำแหน่งเป็น ผู้ว่าการ กฟผ. คนแรก
ในระหว่างเป็นผู้ว่าการ กฟผ. นายเกษมได้รับการทาบทามให้ไปดำรงตำแหน่ง รัฐมนตรีว่าการกระทรวงอุตสาหกรรม ในรัฐบาล สัญญา ธรรมศักดิ์ แต่นายเกษมได้ปฏิเสธโดยให้เหตุผลว่าตำแหน่งที่ กฟผ.สำคัญกว่า ต่อมาในรัฐบาลพล.อ.เกรียงศักดิ์ ชมะนันทน์ นายเกษมได้รับแต่งตั้งให้เป็น รัฐมนตรีว่าการกระทรวงอุตสาหกรรม และในรัฐบาล เกรียงศักดิ์ 2 ได้รับแต่งตั้งเป็น รัฐมนตรีประจำสำนักนายกรัฐมนตรี ในฐานะที่ปรึกษาของนายกรัฐมนตรี
หลังจากลาออกจาก กฟผ. นายเกษมได้ดำรงตำแหน่งผู้บริหารรัฐวิสาหกิจในคราวเดียวกันถึง 4 แห่งคือเป็น กรรมการอำนวยการไทยออยล์, ประธานกรรมการ บางจากปิโตรเลียม, ประธานกรรมการบริษัทปุ๋ยแห่งชาติ และประธานกรรมการและประธานกรรมการบริหาร แบงก์เอเชียทรัสต์
อย่างไรก็ตามเมื่อเกิดวิกฤติการณ์ทางเศรษฐกิจของไทยในปี พ.ศ. 2540 พร้อมๆ กับราคาน้ำมันโลกตกต่ำ ทำให้ไทยออยล์ได้รับผลกระทบอย่างหนัก จากการเปลี่ยนแปลงอัตราแลกเปลี่ยน ที่ทำให้หนี้ที่เป็นเงินตราต่างประเทศทวีจำนวนสูงขึ้นเป็นเท่าตัวเมื่อคิดเป็นเงินบาท และเกษมได้ลาออกจาก ไทยออยล์ ในช่วงสิ้นปี 2540 นี้เอง
การทำงานในยุคหลัง
ต่อมาในปี พ.ศ. 2533 ชื่อของ เกษม จาติกวณิช ที่หายไปช่วงหนึ่ง ได้กลับมาสู่กระแสข่าวอีกครั้งเมื่อได้ตอบรับคำเชิญของ นายคีรี กาญจนพาสน์ ดำรงตำแหน่งเป็น ประธานกรรมการบริษัท ระบบขนส่งมวลชนกรุงเทพ จำกัด (มหาชน) หรือ BTSC ในวัย 67 ปี
นายเกษมต้องรับภาระนำพา BTSC ฝ่ามรสุมต่างๆ ไม่ว่าจะเป็นการต่อต้านจากชาวบ้านในพื้นที่ กรณีการใช้พื้นที่บริเวณสวนลุมพินีเป็นอู่จอดรถไฟฟ้า ที่ขยายตัวลุกลาม กลายเป็นอุปสรรคสำคัญที่สร้างความล่าช้าให้กับโครงการ และการต้องรับมือกับเหล่าบุคคลที่มีชื่อเสียงของประเทศที่ไม่เห็นด้วยกับโครงการในขณะนั้น ทั้ง ร้อยเอกเฉลิม อยู่บำรุง, พล.ต.ท สล้าง บุนนาค, นายบุญชู โรจนเสถียร และ คุณหญิงชดช้อย โสภณพนิช (ที่อยากให้สร้างเป็นรถไฟฟ้าใต้ดิน)
ระยะเวลาที่ยืดเยื้อเกินกำหนดของโครงการ และระยะทางที่ต้องสร้างเพิ่มขึ้นเกินกว่าแผนเดิม ได้สร้างปัญหาทางการเงินให้กับ BTSC อย่างใหญ่หลวง ซึ่งนายเกษมในฐานะที่เคยเจรจากับ ธนาคารโลก เพื่อขอกู้เงิน 65 ล้านดอลลาร์สหรัฐมาสร้างเขื่อนภูมิพลในอดีต สามารถทำให้ ธนาคารโลกยอมอนุมัติเงินกู้ให้กับโครงการรถไฟฟ้า BTS อีกทั้งยอมเข้าร่วมลงทุนในโครงการ โดยที่รัฐบาลไทยในขณะนั้นไม่ได้มีส่วนในการช่วยค้ำประกันใดๆทั้งสิ้น และเป็นปัจจัยให้โครงการรถไฟฟ้าสายแรกของไทยสามารถเปิดให้บริการต่อสาธารณะได้สำเร็จ และกลายเป็นส่วนหนึ่งของระบบขนส่งมวลชนที่สำคัญของกรุงเทพมหานคร มาจนถึงปัจจุบัน
ถึงแก่อนิจกรรม
นายเกษมถึงแก่อนิจกรรมเมื่อเวลา 11.30 น. ในวันที่ 17 ตุลาคม พ.ศ. 2553 ณ โรงพยาบาลรามาธิบดี ด้วยโรคเบาหวาน โรคติดเชื้อ ประจวบกับความชรา อย่างสงบ โดยได้รับพระราชทานน้ำหลวงอาบศพวันที่ 18 ตุลาคม เวลา 17.30 น. พร้อมรับศพไว้ในพระบรมราชานุเคราะห์เป็นเวลา 3 วัน และพระราชทานเพลิงศพในวันที่ 25 ตุลาคม ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์
สาขาวิศวกรรมศาสตร์และการบริหาร
ฟาโรห์เปปิที่หนึ่ง เมริเร
ฟาโรห์เปปิที่ 1 (ปกครอง 2332 - 2287 ปีก่อนคริสตกาล) เป็นกษัตริย์ที่สามของราชวงศ์ที่หกแห่งอียิปต์ ในตอนแรกแห่งการครองราชย์ของฟาโรห์เปปิที่ 1 ได้มีการสำเร็จราชการแทนพระองค์คือ เนเฟอร์เจฮอร์ ซึ่งเมื่อได้เป็นกษัตริย์ได้เปลี่ยนชื่อของพระองค์เป็น Meryre มีความหมายว่า "ผู้ที่เป็นที่รักของเทพเร"
UTC+07:20
UTC+07:20  เป็นช่วงเวลาที่ชดเชยจาก UTC เป็นเวลา +07:20
การใช้งาน
UTC+07:20 ถูกใช้เป็นเวลาตามฤดูกาลในประเทศสิงคโปร์ระหว่างปี พ.ศ. 2476 และ 2484 โดยเริ่มใช้อย่างเป็นทางการตั้งแต่เวลาเที่ยงคืนของวันที่ 1 มกราคม พ.ศ. 2476 และใช้เขตเวลานี้ไปจนถึงเที่ยงคืนของวันที่ 1 กันยายน พ.ศ. 2484 เพื่อเปลี่ยนไปใช้เขตเวลา UTC+07:30 แทน ปัจจุบันประเทศสิงคโปร์ใช้ UTC+08:00
ยาคูบา
ยาคูบา (Я Куба) หรือ ซอยกูบา (Soy Cuba) เป็นภาพยนตร์ร่วมมือกันระหว่างสหภาพโซเวียตกับคิวบา ภาพยนตร์มีทั้งหมด 2 ภาค กำกับโดยมีคาอิล คาลาโตซอฟ ผลิตโดยสตูดิโอภาพยนตร์มอสฟิล์ม ภาพยนตร์เรื่องนี้ไม่ได้รับการตอบรับอย่างดีจากสาธารณชนทั้งในสหภาพโซเวียตและคิวบา และภาพยนตร์แทบจะถูกลืม จนกระทั่งมีการค้นพบม้วนฟิล์มภาพยนตร์โดยผู้สร้างภาพยนตร์ในสหรัฐในอีก 30 ปีต่อมา การถ่ายทำภาพยนตร์แบบช็อตถ่ายตาม (tracking shot) และมีซ็องแซน (mise en scène) ได้กระตุ้นให้ผู้กำกับฮอลลีวุดอย่างมาร์ติน สกอร์เซซี เริ่มรณรงค์เพื่อบูรณะภาพยนตร์ในช่วงต้นคริสต์ทศวรรษ 1990
ภาพยนตร์เรื่องนี้ถ่ายทำด้วยฟิล์มขาวดำ บางส่วนใช้ฟิล์มอินฟราเรดที่ได้รับจากกองทัพโซเวียต เพื่อทำให้ภาพคมชัดขึ้น (ทำให้ต้นไม้และอ้อยเกือบสว่างและท้องฟ้ามืดมาก แต่ยังคงมีแดด) ภาพส่วนใหญ่อยู่ในมุมกว้างมากและกล้องถ่ายภาพจะผ่านเข้าใกล้วัตถุ
ใน ค.ศ. 2005 สารคดีเกี่ยวกับการสร้างภาพยนตร์ ยาคูบา ได้รับการเผยแพร่ออกมาในชื่อ Soy Cuba: O Mamute Siberiano หรือ I Am Cuba: the Siberian Mammoth โดยวีเซ็งชี เฟรัส ผู้กำกับชาวบราซิล ภาพยนตร์เรื่องนี้แสดงประวัติความเป็นมาของการสร้างภาพยนตร์ อธิบายถึงความสำเร็จด้านเทคนิคบางอย่างของภาพยนตร์ และมีการสัมภาษณ์ผู้คนมากมายที่ทำงานอยู่ด้วย
อีธาน ไดซัน
'''อีธาน ซี. ไดซัน' (Ethan C. Dizon) เป็นนักแสดงชาวอเมริกัน ซึ่งเป็นที่รู้จักกันเป็นอย่างดีจากการรับบทเป็นพีทใน The Inevitable Defeat of Mister & Pete นอกจากนี้เขายังรับบทเป็นตัวละคร Tiny เพื่อนร่วมชั้นของ ปีเตอร์ ปาร์คเกอร์ในภาพยนตร์ของจักรวาลภาพยนตร์มาร์เวลเรื่อง Spider-Man: Homecoming และ Avengers: Infinity War''
ชีวิตวัยเด็ก
อีธาน ซี. ไดซัน เกิดเมื่อปี พ.ศ. 2545 ในลอสแองเจลิส แคลิฟอร์เนีย กับแม่ชาวอเมริกันเชื้อสายจีนและพ่อชาวฟิลิปปินส์ เขาเป็นเหลนของทหารผ่านศึกที่มีชื่อเสียงในสงครามโลกครั้งที่ 2 และนายไปรษณีย์ ลิม ปุน ลี ของสหรัฐ และเป็นหลานชายของนักแสดงหญิงชาวจีน Chow Kwun-Ling แม่ของเขาเป็นนักแสดงชื่อ Corinne Chooey และน้องชายสองคนของเขาก็เป็นนักแสดงเช่นกัน
รัฐพาคมตี
รัฐพาคมตี [พาก-มะ-ตี] (बाग्मती प्रदेश, พาคฺมตี ปฺรเทศ, ) เป็นรัฐทางภาคตะวันออกของประเทศเนปาล จัดตั้งขึ้นตามรัฐธรรมนูญเนปาลซึ่งประกาศใช้ในวันที่ 20 กันยายน พ.ศ. 2558 รัฐพาคมตีเป็นรัฐที่มีประชากรมากที่สุดเป็นอันดับที่ 2 และมีเนื้อที่มากที่สุดเป็นอันดับที่ 5 ของประเทศ
รัฐพาคมตีมีอาณาเขตติดต่อกับเขตปกครองตนเองทิเบตของประเทศจีนทางทิศเหนือ ติดต่อกับรัฐโกศีทางทิศตะวันออก ติดต่อกับรัฐมเธศและรัฐพิหารของประเทศอินเดียทางทิศใต้ และติดต่อกับรัฐคัณฑกีทางทิศตะวันตก เมืองหลวงของรัฐคือเหเฏาฑา รัฐนี้ยังเป็นที่ตั้งของกาฐมาณฑุ เมืองหลวงของประเทศ ภูมิประเทศส่วนใหญ่เป็นเนินเขาและภูเขา ยอดเขาที่ตั้งอยู่ในรัฐนี้ได้แก่เคารีศังกรและคเณศหิมาลเป็นต้น
เทตสึจิน หุ่นเหล็กหมายเลข 28
เทตสึจิน หุ่นเหล็กหมายเลข 28 (Iron Man 28) เป็นการ์ตูนญี่ปุ่นของมิตสึเทรุ โยโกยามา ตีพิมพ์ครั้งแรกตั้งแต่ พ.ศ. 2501 จำนวน 21 เล่ม และนำมาสร้างเป็นอนิเมะขาวดำ จำนวน 83 ตอน ฉายในประเทศญี่ปุ่นระหว่าง พ.ศ. 2506 - 2508 และนำไปฉายในสหรัฐอเมริกา เมื่อ พ.ศ. 2509 โดยตัดมาเพียง 52 ตอน และเปลี่ยนชื่อเป็น Gigantor
ในปี พ.ศ. 2523-2524 มีการนำมาสร้างใหม่เป็นภาพยนตร์สี จำนวน 51 ตอน ฉายในญี่ปุ่นใช้ชื่อว่า Iron Man #28 (Tetsujin-nijūhachi-gō) ต่อมาได้นำไปฉายในสหรัฐอเมริกา ในปี พ.ศ. 2536 ใช้ชื่อว่า The New Adventures of Gigantor
ในปี พ.ศ. 2535 มีการสร้างภาคต่อชื่อ Iron Man #28 FX (Tetsujin-nijūhachi-gō-Efu-Ekkusu) ฉายในญี่ปุ่น
เรื่องย่อ
ในช่วงสงครามโลกครั้งที่ 2 กองทัพญี่ปุ่นได้สร้างหุ่นยนต์รบ โดยอยู่ภายใต้การดูแลของ ศ.ชิคิจิมะ เทตสึโอะ และ ศ.คาเนดะ แต่เมื่อญี่ปุ่นแพ้สงคราม โครงการจึงถูกระงับไปพร้อมกับการหายสาบสูญไปของ หุ่นเหล็กหมายเลข 28
ภายหลังสงคราม ศ.ชิคิจิมะ ได้นำกองทัพหุ่นยนต์ออกมาทำลายล้างเมือง หวังจะยึดครองโลก แต่แผนการครองโลกของ ศ.ชิคิจิมะ ก็ไม่สำเร็จ เมื่อคาเนดะ โชทาโร่ ลูกชายวัย 12 ปี ของ ศ.คาเนดะ นำเทตสึจิน หุ่นเหล็กหมายเลข 28 ที่สร้างเสร็จสมบูรณ์แล้วออกมาต่อต้าน
แคน
แคน เป็นเครื่องดนตรีพื้นเมืองชนิดหนึ่งของประเทศลาวและภาคตะวันออกเฉียงเหนือ (อีสาน) ในประเทศไทย และถือเป็นสัญลักษณ์ประจำกลุ่มชาติพันธุ์ลาวอีกด้วย เครื่องดนตรีชนิดนี้จะใช้ไม้ซางขนาดต่าง ๆ ประกอบกันเข้าเป็นตัวแคน แคนเป็นเครื่องเป่ามีลิ้นโลหะ เสียงเกิดจากลมผ่านลิ้นโลหะไปตามลำไม้ที่เป็นลูกแคน การเป่าแคนต้องใช้ทั้งเป่าลมเข้าและดูดลมออกด้วย จึงเป่ายากพอสมควรและแคนมีหลายขนาด ถือเป็นเครื่องดนตรีชนิดหนึ่งที่ให้เสียงไพเราะ เป็นเอกลักษณ์เฉพาะตัว สร้างเสียงประสานได้ในตัวเอง บ่งบอกถึงวิถีชีวิตของชาวพื้นเมืองบริเวณลุ่มแม่น้ำโขงได้เป็นอย่างดี ใครเป็นผู้คิดประดิษฐ์เครื่องดนตรีที่เรียกว่า "แคน" เป็น คนแรก และทำไมจึงเรียกว่า "แคน" นั้น ยังไม่มีหลักฐานที่แน่นอนยืนยันได้
ประวัติ
ประวัติความเป็นมาของเครื่องดนตรีแคนนั้นยังไม่มีความชัดเจนแต่ว่าคำว่า แคน ถูกกล่าวถึงครั้งแรกตั้งแต่สมัยกรุงศรีอยุธยาตอนต้น ในวรรณคดีประเภทกาพย์ เรื่องอนิรุทธ์คำฉันท์ "จำเรียงสานเสียง
ประอรประเอียง กรกรีดเพยียทอง
เต่งติงเพลงพิณ  ปี่แคนทรลอง
สำหรับลบอง  ลเบงเฉ่งฉันท์"
ประเภทของแคน
แคนมีหลายประเภทตามจำนวนลูกแคน คือ
แคนนอกจากบรรเลงเป็นวงแล้ว ก็ยังใช้บรรเลงประกอบการลำ (การขับร้อง) หรือใช้บรรเลงร่วมกับพิณ โปงลาง ฯลฯ
ประเภทของลิ้นแคน
ใช้ทองแดงผสมเงิน ช่างที่มีฝีมือนิยมใช้เหรียญสมัยรัชกาลที่ห้า น้ำหนักเงิน 1 บาท ผสมกับเหรียญสตางค์ แบ่งออกเป็น
แวสต์มานาเอย์ยาร์
แวสต์มานาเอย์ยาร์ (Vestmannaeyjar; ในภาษาอังกฤษบางครั้งแผลงเป็น Westman Islands) เป็นชื่อเมืองและชื่อหมู่เกาะที่อยู่นอกชายฝั่งทางตอนใต้ของประเทศไอซ์แลนด์
แวสต์มานาเอย์ยาร์ประกอบด้วยเกาะใหญ่ที่สุดที่มีชื่อว่า Heimaey มีประชากรประมาณ 4,135 ซึ่งเกาะนี้ได้รับความสนใจอย่างมากจากเหตุการณ์การปะทุของภูเขาไฟ Eldfell ซึ่งทำลายอาคารบ้านเรือนหลายแห่งจนต้องมีการอพยพประชาชนไปยังแผ่นดินใหญ่ของไอซ์แลนด์
ภูมิศาสตร์
จากการศึกษาทางธรณีวิทยาหมู่เกาะแวสต์มานาเอย์ยาร์นั้นมีอายุน้อยมาก เนื่องจากหมู่เกาะเหล่านี้อยู่ในเขตภูเขาไฟทางใต้ซึ่งมีการปะทุในช่วง 10,000-12,000 ปีที่ผ่านมา โดยบริเวณนี้มีภูเขาไฟ 70-80 ลูกทั้งบนบกและใต้ทะเล
หมู่เกาะแวสต์มานาเอย์ยาร์นั้นประกอบด้วยเกาะต่าง ๆ ดังนี้:
รวมเนื้อที่ประมาณ: 16.3 km2
อันโตนีโอ โนเชรีโน
อันโตนีโอ โนเชรีโน (เกิดเมื่อวันที่ 9 เมษายน ค.ศ. 1985 เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเล่นให้กับ เอซี มิลาน ใน เซเรียอา ประเทศอิตาลี
แหล่งข้อมูลอื่น
1985
ฟาโรห์เมเรนเร เนมติเอมซาฟที่หนึ่ง
ฟาโรห์เมเรนเรที่ 1 (ครองราชย์ 2287-2278 ปีก่อนคริสตกาล) เป็นกษัตริย์ที่สี่ของราชวงศ์ที่หกแห่งอียิปต์
โฆเซ มานูเอล ปินโต
โฆเซ มานูเอล ปินโต โกโลราโด (José Manuel Pinto Colorado) เกิดวันที่ 8 พฤศจิกายน ค.ศ. 1975 ที่เมืองเอลปูเอร์โตเดซานตามาริอา จังหวัดกาดิซ แคว้นอันดาลูซิอา ประเทศสเปน เป็นนักฟุตบอลชาวสเปน
อิซาเบลลาแห่งฝรั่งเศส
พระราชินีอิซาเบลลาเสด็จถึงอังกฤษเมื่อพระชนมายุได้ 12 พรรษา ในช่วงยุคแห่งความขัดแย้งที่เติบโตขึ้นระหว่างกษัตริย์กับกลุ่มของบารอนที่มีอำนาจ พระสวามีคนใหม่ของพระองค์มีชื่อเสียงฉาวโฉ่ในเรื่องของการอุปถัมภ์ค้ำชูคนโปรดของพระองค์ เพียซ กาเวสตัน จนมากเกินควร แต่พระราชินีสนับสนุนพระเจ้าเอ็ดเวิร์ดในช่วงปีแรกๆ ทรงสร้างความสัมพันธ์ที่เป็นไปด้วยดีกับเพียซและใช้ความสัมพันธ์กับระบอบกษัตริย์ฝรั่งเศสของพระองค์ค้ำจุนพลังและอำนาจของตนเอง ทว่าหลังการตายด้วยน้ำมือของพวกบารอนของเพียซ กาเวสตันใน ค.ศ.1312 พระเจ้าเอ็ดเวิร์ดหันไปหาคนโปรดคนใหม่ ฮิวจ์ เดสเปนเซอร์ ผู้ลูก และพยายามเอาคืนพวกบารอน ผลที่ได้คือสงครามเดสเปนเซอร์และยุคแห่งความเก็บกดภายในประเทศทั่วทั้งอังกฤษ อิซาเบลลาไม่สามารถทนกับฮิวจ์ เดสเปนเซอร์ได้และใน ค.ศ.1325 ชีวิตแต่งงานกับพระเจ้าเอ็ดเวิร์ดของพระองค์ก็มาถึงจุดแตกหัก
ใน ค.ศ.1330 พระโอรสของอิซาเบลลา พระเจ้าเอ็ดเวิร์ดที่ 3 ปลดมอร์ติเมอร์ลงจาตำแหน่งบ้าง ทรงยึดเอาอำนาจของพระองค์กลับมาและประหารชีวิตคนรักของพระราชินีอิซาเบลลา ทว่าพระราชินีไม่ได้ถูกลงโทษ และชีวิตที่เหลืออยู่อีกหลายปีของพระองค์มีความสำคัญ—แม้จะไม่ใช่ที่ราชสำนักของพระเจ้าเอ็ดเวิร์ด—จนกระทั่งพระองค์สิ้นพระชนม์ใน ค.ศ.1358
ชีวิตช่วงต้นและการอภิเษกสมรส
พระราชินีอิซาเบลลาแห่งฝรั่งเศสเสด็จพระราชสมภพในปารีส ทรงเป็นพระธิดาของพระเจ้าฟิลิปที่ 4 แห่งฝรั่งเศสกับพระราชินีโจแอนที่ 1 แห่งนาวาร์ พะธิดาของพระเจ้าเฮนรี่ที่ 1 แห่งนาวาร์ ไม่มีบันทึกเกี่ยวกับการเสด็จพระราชสมภพของพระองค์เหลือรอดอยู่ แต่การคำนวณจากวันอภิเษกสมรสทำให้เข้าใจว่าอยู่ระหว่างเดือนพฤษภาคมถึงเดือนพฤษจิกายน ค.ศ.1295
พระราชินีอิซาเบลลาใช้เวลาในวัยเด็กในชาโต เดอ ลูฟร์และปาเลส์ เดอ ลา ซิเต ในปารีส พระองค์ได้รับการดูแลโดยธีโอฟาเนีย เดอ แซ็งต์-ปิแอร์ นางพยาบาลส่วนพระองค์และได้รับการศึกษาอย่างดี พัฒนาความรักในการอ่านที่จะอยู่ติดตัวพระองค์ไปตลอดชีวิต คนในสมัยเดียวกันยังแสดงความเห็นถึงความเฉลียวฉลาดและบุคคลิกที่มีเสน่ห์ของพระองค์ เช่นเดียวกับพระบิดา พระเจ้าฟิลิปที่ 4 ความงามของพระราชินีอิซาเบลลาเป็นที่พูดถึงในเวลานั้น
พระเจ้าฟิลิปผู้รูปงามเป็นที่รู้จักในชื่อ "เลอ เบล" (ผู้รูปงาม) เนื่องจากรูปร่างหน้าตาที่หล่อเหลา พระมารดาของพระองค์ พระราชินีโจแอนแห่งนาวาร์ ถูกบรรยายไว้โดยคนในสมัยเดียวกันว่าเป็นผู้หญิงรูปร่างท้วมและธรรมดา พระเชษฐาของพระราชินีอิซาเบลลา หลุยส์, ฟิลิป และชาร์ล กลายเป็นกษัตริย์แห่งฝรั่งเศสตามลำดับ
พระราชินีอิซาเบลลาถูกหมั้นหมายกับพระเจ้าเอ็ดเวิร์ดที่ 2 แห่งอังกฤษโดยพระบิดาในตอนที่พระองค์ยังทรงพระเยาว์ ข้อเสนอได้รับการพูดคุยใน ค.ศ.1298 ในตอนที่พระราชินีอิซาเบลลามีพระชนมายุไม่ถึง 3 พรรษา หลังความล่าช้าที่ยาวนานอันเนื่องมาจากความขัดแย้งในเงื่อนไขของสัญญาการอภิเษกสมรส สุดท้ายทั้งสองพระองค์ก็อภิเษกสมรสกับที่บูโลญ-ซูร์-แมร์ เมื่อวันที่ 25 มกราคม ค.ศ.1308 ในตอนที่พระราชินีอิซาเบลลาพระชนมายุ 12 พรรษา พระเจ้าเอ็ดเวิร์ดกับพระราชินีอิซาเบลลาเป็นพระญาติลำดับที่สองที่ห่างกันหนึ่งขั้น และมีบรรพบุรุษร่วมกันคือเรมอน เบเรนเกร์ เคานต์แห่งโพรงว็องซ์ กับภรรยา เบียทริซแห่งซาวัว พระปัยกี (ทวด) ทางฝั่งบิดาของพระราชินีอิซาเบลลา มาร์กาเร็ตแห่งโพรว็องซ์ พระราชินีแห่งฝรั่งเศส เป็นพระเชษฐภคินีของพระอัยกี (ปู่) ของพระเจ้าเอ็ดเวิร์ด เอเลนอร์แห่งโพรว็องซ์ พระราชินีอิซาเบลลาได้นำสายเลือดของกษัตริย์แซ็กซัน พระเจ้าแฮโรลด์ที่ 2 กลับมาสู่ราชตระกูลอังกฤษอีกครั้ง พระองค์เป็นพระนัดดา (หลานย่า) ของพระราชินีอิซาเบลลาแห่งอารากอน พระมเหสีของพระเจ้าฟิลิปที่ 3 แห่งฝรั่งเศส พระมารดาของพระราชินีอิซาเบลลาแห่งอารากอน วิโอลันต์แห่งฮังการี เป็นพระธิดาของพระเจ้าแอนดรูว์ที่ 2 แห่งฮังการี พระนัดดา (หลานปู่) ของพระเจ้ากีซาที่ 2 แห่งฮังการี ที่มีกับพระราชินียูโฟรซีนแแห่งเคียฟ พระนัดดา (หลานย่า) ของพระธิดาของพระเจ้าแฮโรลด์ กีธาแห่งเวสเซ็กซ์ ที่เสกสมรสกับวลาดิเมียร์ที่ 2 โมโนมัคแห่งเคียฟ